open-index/open-wikipedia-markdown huggingface dataset:
ஓல்கர் வம்சம்

**ஓல்கர் வம்சம் **மராத்தாவின் அரசர்களாகவும் , இந்தோரின் மன்னர்களாகவும் 1818 வரையிலும் ஆண்டவர்களாவர், அதன்பிறகு மன்னர் அரசாக பிரித்தானிய அரசின் கீழ் இருந்தனர். ஓல்கர் வம்சம், 1721-ம் ஆண்டு பேஷ்வாக்களின் சேவையாளராக இணைந்த மல்கர் ராவ் என்பவர் சுபேதாராக பதவி உயர்ந்தவரால் துவங்கப்பட்டது. இவரை மக்கள் *ஓல்கர் மன்னர்* எனவும் குறிப்பிட்டனர். 

பிரித்தானிய ஆட்சியின் கீழ், ஓல்கர் மன்னருக்கு 19-குண்டு முழங்க மரியாதை செலுத்தப்பட்டது. இந்த இந்தோர் மாநிலமானது, சூன் 16, 1948-ம் நாள் இந்திய அரசுடன் இணைந்தது.

## ஓல்கர்களின் ஆட்சி
left|thumb|மகேசுவரில் உள்ள அகில்யா கோட்டை
[thumb|தத்தா கோவிலிலுள்ள [அகில்யாபாய் ஓல்கர்|அகில்யாபாய் ஓல்கரின் சிலை]]

## இந்தோர் ஓல்கர் அரசர்கள்
# மல்கர் ராவ் ஓல்கர் (ஆட்சி. 2 நவம்பர் 1731 – 20 மே 1766). பிறப்பு 16 மார்ச்சு 1693, இறப்பு 20 மே 176
# மாலே ராவ் ஓல்கர் (ஆட்சி. 23 ஆகத்து 1766 – 5 ஏப்ரல் 1767). பிறப்பு 1745, இறப்பு 5 ஏப்ரல் 1767
# அகில்யாபாய் ஓல்கர் (முதல் பிரதிநிதியாக 26 மே 1766) (ஆட்சி. 27 மார்ச்சு 1767 – 13 ஆகத்து 1795). பிறப்பு 1725, இறப்பு 13 ஆகத்து 1795
# துகோசி ராவ் ஓல்கர் I (ஆட்சி 13 August 1795 – 29 சனவரி 1797). பிறப்பு 1723, இறப்பு 15 August 1797
# காசி ராவ் ஓல்கர் (ஆட்சி 29 சனவரி 1797 - சனவரி 1799) பிறப்பு before 1776, இறப்பு 1808
# காண்டே ராவ் ஓல்கர் (ஆட்சி சனவரி 1799 - 22 பிப்ரவரி 1807) பிறப்பு in 1798, இறப்பு 1807
# முதலாம் யசுவந்த் ராவ் ஓல்கர் (முதல் பிரதிநிதியாக 1799) (ஆட்சி 1807 - 27 அக்டோபர் 1811). பிறப்பு 1776, இறப்பு 27 அக்டோபர் 1811
# இரண்டாம் மல்கர் ராவ் ஓல்கர் (ஆட்சி 27 அக்டோபர் 1811 – 27 அக்டோபர் 1833) பிறப்பு 1806, இறப்பு 27 அக்டோபர் 1833
# மார்த்தாண்ட் ராவ் ஓல்கர் (ஆட்சி 17 சனவரி 1833 – 2 பிப்ரவரி 1834). பிறப்பு 1830, இறப்பு 2 சூன் 1849
# அரி ராவ் ஓல்கர் (ஆட்சி 17 April 1834 – 24 அக்டோபர் 1843). பிறப்பு 1795, இறப்பு 24 அக்டோபர் 1843
# இரண்டாம் காண்டே ராவ் ஓல்கர் (ஆட்சி 13 நவம்பர் 1843 – 17 பிப்ரவரி 1844). பிறப்பு 1828, இறப்பு 17 மார்ச்சு 1844
# இரண்டாம் துகோசி ராவ் ஓல்கர் (ஆட்சி 27 சூன் 1844 – 17 சூன் 1886). பிறப்பு 3 மே 1835, இறப்பு 17 சூன் 1886
# சிவாசி ராவ் ஓல்கர் (ஆட்சி 17 சூன் 1886 – 31 சனவரி 1903). பிறப்பு 11 நவம்பர் 1859, இறப்பு 13 அக்டோபர் 1908
# மூன்றாம் துகோசி ராவ் ஓல்கர் (ஆட்சி 31 சனவரி 1903 – 26 பிப்ரவரி 1926). பிறப்பு 26 நவம்பர் 1890, இறப்பு 21 மே 1978
# இரண்டாம் யசுவ்ந்த் ராவ் ஓல்கர் (ஆட்சி. 26 பிப்ரவரி 1926 - 1948). பிறப்பு 6 செப்டம்பர் 1908, இறப்பு 5 டிசம்பர் 1961

## குறிப்புகள்

## மேற்கோள்கள்
* Sethi, P.K., S.K. Bhatt and R. Holkar (1976). *A Study of Holkar State Coinage*, Indore: The Academy of Indian Numismatics and Sigillography.
* Somerset Playne (compiler), R. V. Solomon, J. W. Bond, Arnold Wright (1922). *[http://books.google.com.au/books?id=riBJH0J1FR0C&printsec=frontcover Indian States: A Biographical, Historical, and Administrative Survey]*, London: Foreign and Colonial Compiling and Publishing Co., 1922 (also Asian Educational Services, 2006, , 9788120619654, 835 pages

## வெளி இணைப்புகள்
* 
* WorldStatesmen- India

பகுப்பு:இந்திய அரச மரபுகள்
பகுப்பு:மராத்தியர்கள்
பகுப்பு:இந்தோர் மாவட்டம்
இந்தூர் சமஸ்தானம்
உலகம் பிறந்தது எனக்காக

***உலகம் பிறந்தது எனக்காக*** (*Ulagam Pirandhadhu Enakkaga*) 1990ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்தியத் தமிழ்த் திரைப்படமாகும். ஏவிஎம் புரொடக்சன்சு தயாரித்த இப்படத்தில் சத்யராஜ், கௌதமி, ரூபினி, சரண்யா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு ஆர். டி. பர்மன் இசையமைத்திருந்தார். தமிழக அரசின் சிறந்த கலை இயக்குநருக்கான விருது இப்படித்தின் கலை இயக்குநர் சலாமுக்கு வழங்கப்பட்டது.

## நடிகர்கள்
* சத்யராஜ்- கோட்டர் கோவிந்தன்,ராஜாவாக 
* கௌதமி 
* ரூபினி 
* சரண்யா- கோட்டர் கோவிந்தன் சகோதரியாக 
* ஸ்ரீவித்யா- கோட்டர் கோவிந்தன் தாயாக 
* சோ ராமசாமி 
* கவுண்டமணி- சுத்தி ஜோசியர் போன்ற
* செந்தில் 
* ஆனந்தராஜ் 
* மனோரமா 
* டிஸ்கோ சாந்தி 
* லலிதா குமாரி 
* கே.எஸ்.ஜெயலட்சுமி
* பத்மா
* ஜெய்கணேஷ் 
* திலீப் 
* இராமி ரெட்டி - (நாசர் பின்னணிக்குரல்)
* சின்னி ஜெயந்த் 
* சார்லி 
* லூசு மோகன் 
* ஒரு விரல் கிருஷ்ணா ராவ் 
* டைப்பிஸ்ட் கோபு 
* குமரிமுத்து 
* குள்ளமணி

## பாடல்கள்
இத்திரைப்படத்திற்கு ஆர். டி. பர்மன் இசையமைத்தார். அனைத்துப் பாடல்களையும் வைரமுத்து இயற்றியுள்ளார்.

## மேற்கோள்கள்

## வெளி இணைப்புகள்
* 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:எஸ். பி. முத்துராமன் இயக்கிய திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:எஸ். பி. பாலசுப்பிரமணியம் இசையமைத்த தமிழ்த் திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பகுப்பு:சரண்யா பொன்வண்ணன் நடித்த திரைப்படங்கள்
சினியோல்ச்சு

**சினியோல்ச்சு** *(Siniolchu)* என்பது இந்திய நாட்டின் சிக்கிம் மாநிலத்தில் உள்ள உயர்ந்த மலைகளில் ஒன்றாகும். இம்மலை 6888 மீட்டர்கள் அல்லது 22,598 அடிகள் ஓங்கி உயர்ந்து குறிப்பாக பார்ப்பதற்கு மிகவும் அழகாகக் காணப்படுகிறது. ஆங்கில நாட்டைச் சேர்ந்த மலையேறும் வல்லுநர் டக்ளசு வில்லியம் பிரெசுபீல்டு இம்மலையைக் குறித்துக் கூறுகையில், மலைகளின் கட்டமைப்பு இலக்கணத்தை வெற்றி கொண்டுள்ள ஒர் அற்புதமான மலை என்றும் உலகத்திலேயே  காண்பதற்குக் கிடைத்த மிகவும் எழிலான வெண்பனி மலையென்றும் குறிப்பிட்டுள்ளார். உலகிலேயே உயரத்தில் மூன்றாவதா்வும் மாநிலத்தில் முதலாவதாக்வும்  இருக்கும் கஞ்சன்சங்கா மலைக்கு அருகில் இருக்கும் பச்சை ஏரிக்கு அருகாமையில் சினியோல்ச்சு மலை அமைந்துள்ளது. 

1936 ஆம் ஆண்டில் செருமன் மலையேற்ற வீரர்கள் கார்ல் வெயின் மற்றும் ஆடி கோட்நெர் ஆகியோர் உச்சிக்குச் சென்று வெற்றி கண்டனர். பின்னர் சிக்கிமின் எவரெஸ்டு மலையேற்ற வீரர் சோனம் கியாட்சோ வெற்றிகரமாக உச்சியை சென்றடைந்தார். 
## மேற்கோள்கள்

பகுப்பு:சிக்கிமில் உள்ள மலைகள்
அல்பாபெற்று

**அல்பாபெற்று** அல்லது **ஆல்பாபெட்** (*Alphabet*) என்பது கூகுளால் அமைக்கப்பட்ட ஒரு நிறுவனமாகும். இது கூகுள் உட்பட, கூகுளுக்குச் சொந்தமாகவிருந்த நிறுவனங்களை நேரடியாகச் சொந்தமாக்கிக் கொண்ட ஒரு பொறுப்பு நிறுவனமும் கூட்டுக்குழுமமும் ஆகும். இந்நிறுவனம் கலிபோர்நியாவை அடிப்படையாகக் கொண்டு இயங்கி வருகின்றது. கூகுளின் இணையமைப்பாளர்களான இலாரி பேச்சு, சேர்சி பிரின் ஆகிய இருவரும் இந்நிறுவனத்திற்குத் தலைமை தாங்குகின்றனர். இதன் முதன்மைச் செயல் அதிகாரியாகப் பேச்சும் தலைவராகப் பிரினும் பணியாற்றுகின்றனர். பேச்சுக்குப் பதிலாக, கூகுள் நிறுவனத்தின் முதன்மைச் செயல் அதிகாரியாகச் சுந்தர் பிச்சை பொறுப்பேற்றுள்ளார்.

## மேற்கோள்கள்

## வெளி இணைப்புகள்
* 

பகுப்பு:கூகுள்
அஷ்பகுல்லா கான்

**அசுபகுல்லா கான்** (*Ashfaqulla Khanju*, ) 22 அக்டோபர் 1900 - 19 திசம்பர்  1927   1926ல் நடந்த கக்கோரி இரயில் கொள்ளை போன்றவற்றால் அதிகம் அறியப்பட்ட ஓர் இந்திய விடுதலைப் போராளி.

## இளமைப்பருவம்
அஷ்பகுல்லா கான்  22 அக்டோபர் 1900ல் உத்திரபிரதேச மாநில சாசகான்பூரில் ஷபிகுல்லா கான் மற்றும் மஜ்ஹூருன் நிசா ஆகியோருக்கு மகனாகப் பிறந்தார்.

## மேற்கோள்கள்

* Sharma Vidyarnav *Yug Ke Devta: Bismil Aur Ashfaq* 2004 தில்லி *Praveen Prakashan* 
* RESEARCH REFERENCE AND TRAINING DIVISION, Vol.No. XLIV 2 January 2001 B. No.26 

பகுப்பு:1900 பிறப்புகள்
பகுப்பு:1927 இறப்புகள்
பகுப்பு:இந்திய விடுதலைப் போராட்ட வீரர்கள்
பகுப்பு:இந்தியாவில் தூக்கிலிடப்பட்டவர்கள்
பகுப்பு:இந்தியப் புரட்சியாளர்கள்
பகுப்பு:இந்திய முஸ்லிம்கள்
பகுப்பு:20-ஆம் நூற்றாண்டு பிரித்தானிய இந்தியாவில் தூக்கிலிடப்பட்டவர்
கண்ணிமைமுடிச் சாயம்

**கண்ணிமைமுடிச் சாயம்** (அல்லது) **மஸ்காரா** (*Mascara*) ஒரு ஒப்பனைப் பொருள். பொதுவாக இது கண்களை மேம்படுத்த உதவும். இது கண்ணிமை முடிகளை (eyelashes) நீளமாக்கவோ, கருப்பாகவோ, தடிப்பாகவோ காட்டும். பொதுவாக இது திரவ வடிவில், அணிச்சல் அல்லது களிம்பு வடிவில் இருக்கும். இது நிறமிகள் ( pigments), எண்ணெய் பொருள்கள் (oils), மெழுகுகள் (waxes) மற்றும் காப்பீட்டு வேதிப்பொருள்கள் (preservatives) ஆகியவற்றினால் ஆனது. 

## சொற்பிறப்பியல்

“மஸ்காரா” என்ற வார்த்தை எங்கிருந்து வந்ததென என்பதில் தெளிவில்லை. இருந்தபொதிலும் 'திரை (mask)' அல்லது 'சாயம் (stain)' எனப்பொருள்படும், ஸ்பானிஷ் வார்த்தையான *மஸ்காரா(mascara)*விலிருந்து வந்திருக்கலாம் மற்றும் 'திரை' எனப்பொருள் கொடுக்கும் இத்தாலிய வார்த்தையான *மஸ்சேரா (maschera)*விலிருந்தும் வந்திருக்கலாம் எனக் கருதப்படுகிறது.

## சான்றுகள்

பகுப்பு:ஒப்பனை
பகுப்பு:ஒப்பனைப் பொருட்கள்
அரசினர் ஆடவர் கலைக் கல்லூரி, நந்தனம்

**அரசினர் ஆடவர் கலைக் கல்லூரி, நந்தனம்** (*Government Arts College for Men, Nandanam*), சென்னையின் நந்தனம் பகுதியில் அமைந்துள்ள தன்னாட்சி பெற்ற  அரசு ஆடவர் கலைக் கல்லூரி ஆகும்.  இக்கல்லூரி 18ஆம் நூற்றாண்டின் மத்தியில் *மதரசா*  பள்ளியாகத் துவக்கப்பட்டது. 1901இல் இசுலாமிய மாணவர்களை இலக்காகக் கொண்டு கல்லூரியாக மேம்படுத்தப்பட்டது. இந்நிலையில் 1948ஆம் ஆண்டிலிருந்து அரசுக் கல்லூரியாக அனைத்து சமயத்தினரும் கற்கும் விதமாக உருமாறியது.

## பாடத் திட்டங்கள்
இக்கல்லூரியில்  கலை, அறிவியல் மற்றும் வணிகத் துறைகளில் பட்டப்படிப்பு மற்றும் பட்ட மேற்படிப்பு பாடத்திட்டங்கள் வழங்கப்படுகின்றன. கலைத்துறை பட்டப்படிப்புகளில் தமிழ் இலக்கியம், ஆங்கில இலக்கியம், வரலாறு, பொருளியல் மற்றும் புதியதாக துவங்கப்பட்டுள்ள வணிக மேலாண்மையில் பட்டப்படிப்புகள்  உள்ளன. அறிவியல் துறையில் கணினியியல், கணிதம், இயற்பியல், வேதியியல், தாவரவியல் மற்றும் உயிரித் தொழில்நுட்பம், மற்றும் விலங்கியல் என ஆறு பட்டப்படிப்புக் கல்வித்திட்டங்கள் உள்ளன. வணிகத்துறையில் வணிக இளங்கலைப் பட்டமும் நிறுவன செயலர் பணிக்கான கல்வித்திட்டமும்  கற்பிக்கப்படுகின்றன. மேற்படிப்பு கல்வித்திட்டங்களில் வணிக/அறிவியல் முதுகலை திட்டங்களைத் தவிர நீர் வேளாண்மையிலும் பாடத்திட்டம் உள்ளது. புதியதாக  கணிதத்திலும் கணி அறிவியலிலும் முதுகலைப் பட்டப்படிப்பு பாடங்களை வழங்கத் தொடங்கியுள்ளது. விலங்கியல் துறை முனைவர் பட்டத்திற்கான ஆய்வுகளை வழங்குகின்றது.
## இருபாலர் கல்லூரி
தமிழக அரசின் உயர்கல்வித் துறையின் அறிவிப்பின்படி, 2024-25ஆம் கல்வியாண்டு முதல் மகளிரும் இளங்கலைப் பட்டப்படிப்பை கற்றுக் கொள்ளும் பொருட்டு, ஆடவர் கல்லூரியாக செயல்பட்டு வந்த இக்கல்லூரி இருபாலர் கல்லூரியாக பரிணாமம் பெற்று, 'நந்தனம் அரசு கலைக் கல்லூரி' என்ற பெயர் மாற்றம்  பெற்றுள்ளது.

## மேற்சான்றுகள்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:சென்னை மாவட்டத்திலுள்ள அரசினர் கலைக் கல்லூரிகள்
வள்ளல் (திரைப்படம்)

**வள்ளல்** 1997ஆவது ஆண்டில் ராஜ்கபூர் இயக்கத்தில் வெளியான ஒரு இந்தியத் தமிழ்த் திரைப்படமாகும். இது குடும்பக் கதையை பின்னணியாகக் கொண்ட நகைச்சுவைத் திரைப்படமாகும். இப்படத்தில் சத்யராஜ், மீனா, மனோரமா, மணிவண்ணன், கவுண்டமணி, செந்தில் ஆகியோர் முக்கிய கதாபாத்திரங்களில் நடித்திருந்தனர்.

## மேற்கோள்கள்

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
கங்தோ மலை

**கங்தோ மலை** *(Kangto)* என்பது கிழக்கு இமயமலையில் உள்ள ஒரு மலைப்பகுதியாகும். இம்மலை கங்கார்டோ ரைசு என்றும் அழைக்கப்படுகிறது. சீன இந்திய எல்லைப் பகுதியில் இம்மலை அமையப்பெற்றுள்ளது. 
 
கங்தோ 7060 மீட்டர்கள் அல்லது 23,163 அடிகள் உயரம் கொண்ட மலையாக விளங்குகிறது. அருணாச்சல பிரதேச மாநிலத்தில் உள்ள மலைகளில் மிகவும் உயர்ந்த மலை கங்தோ மலையாகும். சீனா இம்மலையை தெற்கு திபெத்தின் ஒரு அங்கம் என்று சட்ட விரோதமாக கோரி வருகிறது. காங்தோ மலை அமைந்திருக்கும் சர்ச்சைக்குரிய இப்பகுதி திபெத் நாட்டில் கொனா என்ற பகுதியில் இருக்கிறது. 

## மேற்கோள்கள்

## வெளி இணைப்புகள்
* "Kangtö, China" on Peakbagger

பகுப்பு:திபெத்தின் புவியியல்
பகுப்பு:அருணாச்சலப் பிரதேச புவியியல்
பகுப்பு:இந்திய மலைகள்
பகுப்பு:இந்திய மாநிலங்களின் உயர்ந்த சிகரங்கள்
கண்ணிமைச் சாயை

**கண்ணிமைச் சாயை** (*Eye shadow*) ஓர் ஒப்பனைப் பொருள் ஆகும், இது கண் புருவத்திற்குக் கீழே கண்ணின் இமையில் பூசப்படும் ஒப்பனை ஆகும். இது ஒப்பனை செய்பவரின் கண்ணைத் தனித்தும், கவர்ச்சியாகவும் எடுத்துக்காட்டும்.

கண்ணிமைச் சாயை ஒருவரின் கண்ணுக்கு ஆழத்தினையும், புதிய பரிமாணத்தினையும் சேர்க்கிறது, கண்ணின் நிறத்தினையும் பூர்த்திசெய்கிறது, அல்லது கண்ணின் கவனத்தினை ஈர்க்கிறது. கண்ணிமைச் சாயை பல்வேறு நிறங்களிலும், வடிவங்களிலும் வருகிறது. இது பொதுவாக தூள் அல்லது தாள் தகடு (mica) வடிவில் இருப்பினும் திரவ, கரிக்கோல் அல்லது நுரை வடிவிலும் காணப்படுகிறது.

உலக நாகரிகங்கள் அனைத்திலும் கண்ணிமைச் சாயை பயன்படுத்தப்படுகிறது. பெரும்பாலும் பெண்களால் பயன்படுத்தப்படுகிறது. சிலநேரங்களில் ஆண்களும் உபயோகப்படுத்தினாலும், மேற்கத்திய நாகரிகத்தில் இது பெண்களின் ஒப்பனைப் பொருளாகவே பார்க்கப்படுகிறது.

கண் நிழல் பயன்பாடு எந்த தொடக்க மிகவும் அஞ்சினார் பணிகளில் ஒன்றாகும். அது எப்போதும் நீங்கள் ஏற்ப வண்ணங்களையும் பயன்படுத்த என்பதை நினைவில் கொள்ள மிகவும் முக்கியமானது. நீங்கள் இலகுவான நிழல் ஒரு பிட் எடுத்து மற்றும் இருண்ட நிழல் மீது இது பொருந்தும் பின்னர் கலத்தல் உண்மையில் நம்பிக்கை இல்லை என்றால். இருண்ட நிழல் ஒளி நிழல் இருந்து ஒரு வழி துடைப்பது இயக்கம் பயன்படுத்தவும். இந்த வழியில் நீங்கள் எளிதாக சில பெரிய கலப்பது செய்ய முடியும்.

## சான்றுகள்
* "University of Pennsylvania #1, accessed on June 27, 2008. All text © 1995, 1996 by the University of Pennsylvania Museum of Archaeology and Anthropology
* "Cosmetics and Perfumes", 'Egypt, 10,000 BCE' by Mindy Cohen, 1999, accessed on June 26, 2008
* "Cosmetic Items ", by Mark T. Rigby, accessed on June 27, 2008
* "The History of the Schism Between Ancient Perfumery and Its Modern-Day Counterparts ", by Raed Rady, accessed on June 27, 2008
* "A History of Fragrance " ©1995 Kathi Keville and Mindy Green, accessed on June 27, 2008
* Ancient Cosmetics & Fragrance: Egypt, Greece and Rome, accessed June 2008, by Ty Narada

பகுப்பு:ஒப்பனை
பகுப்பு:ஒப்பனைப் பொருட்கள்
இமயமலை சின்னான்

**இமயமலை சின்னான்** அல்லது ** இமயமலை கொண்டைக் குலாத்தி**  (Himalayan bulbul (Pycnonotus leucogenys) என்பது ஒரு வகை சின்னான் பறவையாகும். இப்பறவை இந்தியத் துணைக்கண்டத்தின் சில பகுதிகளிலும், ஆப்கானித்தான், பூட்டான், நேபாளம், பாகித்தான், தாசிகித்தான், பக்ரைன் போன்ற இடங்களில் காணப்படுகிறது. இப்பறவை பக்ரைன் நாட்டின் தேசியப் பறவையாகும்.
## விளக்கம்
இப்பறவையின் கன்னம் வெள்ளையாகவும், மீசை இன்றியும், வாலின் அடியில் பிற சின்னான்களைப் போல சிவப்பு நிறத்துக்கு பதில் மஞ்சள் நிறத்திலும் இருக்கும்.
## மேற்கோள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:நேபாளப் பறவைகள்
பகுப்பு:பாக்கித்தானியப் பறவைகள்
ஒப்பிசு ஓப்பின் எக்சு.எம்.எல்

**ஒப்பிசு ஓப்பின் எக்சு.எம்.எல்** அல்லது **அலுவலக திறந்த எக்சு.எம்.எல்** (ஆங்கிலம்: **Office Open XML/OOXML/OpenXML**) என்பது மைக்ரோசாப்ட்டினால் முன்வைக்கப்பட்ட, அலுவலக ஆவணங்களை (அட்டவணைத்தாள், சொற்செயலி, வரைபடங்கள், நிகழ்த்தல்கள்) பிரதிப்படுத்த உருவாக்கப்பட்ட எக்சு.எம்.எல் அடிப்படையிலான கோப்பு வடிவம் ஆகும்.  இந்தக் கோப்பு வடிவம் முதலில் Ecma (as ECMA-376) சீர்தரமாகவும், பின்னர் ISO and IEC (as ISO/IEC 29500) சீர்தரமாகவும் வெளிவந்துள்ளது.  இது சீர்தரமாக ஆக்கப்பட்ட முறை, இதன் நுட்பக் குறைபாடுகள், இதை மைக்ரோசாப்ட் நிறைவேற்றும் பயன்படுத்தும் முறை தொடர்பாக கடுமையான விமர்சங்கள் முன்வைக்கப்பட்டுள்ளன.  

இன்று உலகில் மிக அதிகமாகப் பயன்படுத்தப்படும் அலுவலக ஆவணகக் கோப்பு வடிவம் இதுவாகும்.

## சீர்தரங்கள்
* ECMA 376 - private சீர்தரம் - (ஒப்பிசு 2007) (எழுத/படிக்க)
* ISO/IEC 29500 Transitional - ஓப்பிசு 2007/2010/2013 (எழுத/படிக்க) - இயல்பிருப்பு
* ISO/IEC 29500 Strict - ஓப்பிசு 2013 (எழுத/படிக்க)

## குறியீடு

```xml
<?xml version="1.0"?>
<?mso-application progid="Word.Document"?>
<w:wordDocument xmlns:w="http://schemas.microsoft.com/office/word/2003/wordml" xmlns:wx="http://schemas.microsoft.com/office/word/2003/auxHint">
	<w:fonts>
		<w:font w:name="Latha">
			<w:panose-1 w:val="020B0604020202020204"/>
			<w:charset w:val="00"/>
			<w:family w:val="Swiss"/>
			<w:pitch w:val="variable"/>
			<w:sig w:usb-0="00100003" w:usb-1="00000000" w:usb-2="00000000" w:usb-3="00000000" w:csb-0="00000001" w:csb-1="00000000"/>
		</w:font>
	</w:fonts>
	<w:body>
		<w:p>
			<w:r>
				<w:rPr>
					<w:rFonts w:ascii="Latha" w:h-ansi="Latha" w:cs="Latha"/>
					<wx:font wx:val="Latha"/>
				</w:rPr>	  
				<w:t>உலகே வணக்கம்!</w:t>
			</w:r>
		</w:p>
	</w:body>
</w:wordDocument>
```


## விமர்சனங்கள்
மைக்ரோசாப்ட் நிறுவனம் தமது மிகவும் பரவலாகப் பயன்படுத்தப்படும் ஒப்பிசு மென்பொருட்களில் ஒப்பிசு ஓப்பின் எக்சு.எம்.எல்லை திறந்த சீர்தரத்துக்கு ஏற்ப நிறைவேற்றவில்லை.  மாற்றாக தனியுரிமை கொண்ட கூறுகளையும், பல தற்காலிகக் கூறுகளையும் கொண்டு நிறைவேற்றி உள்ளார்கள்.  ஒவ்வொரு ஒப்பிசு மென்பொருள் வெளியீடும், வேறு வேறு ஓப்பின் எக்சு.எம்.எல் சீர்தரங்களை நிறைவேற்றுகிறது.  இதனால் interoperability தடைபட்டுள்ளது.

## அரச பயன்பாடு
பல நாடுகளில் விண்டோசு இயங்கு தளம், ஒப்பிசு அலுவலக மென்பொருள் ஆகியன பரவலாக பயன்படுத்தப்பட்டு வருகின்றன.  ஆனால் அண்மைக் காலமாக பிரான்சு, ஐக்கிய இராச்சியம் உட்பட்ட பல நாடுகள் திறந்த ஆவண வடிவத்தை] பயன்படுத்துவதைச் சட்டமாக்கி உள்ளன.  

## மேற்கோள்கள்


பகுப்பு:கோப்பு வடிவங்கள்
பகுப்பு:மைக்ரோசாப்ட்
பகுப்பு:மைக்ரோசாப்ட் ஆபிஸ் மென்பொருட்கள்
நெம்யங்கு மலை

**நெம்யங்கு மலை** *(Nemjung)* என்பது நேபாள நாட்டின் இமயமலைப் பகுதியில் உள்ள ஒரு மலைப்பகுதியாகும். நேபாளத் தலைநகர் காட்மாண்டூவில் இருந்து வடமேற்காக சுமார் 150 கிலோமீட்டர் அல்லது 93 மைல்கள் தொலைவில் நெம்யங்கு மலை அமைந்துள்ளது. மேலும் இம்மலை ஏழாயிரமடி சிகரங்கள் வகைப்பாட்டில் அடங்கும் மலையான மனசுலு மலைக்கு வடமேற்கில் 25 கிலோமிட்டர் தொலைவில் இருக்கிறது. இம்மலையின் அதிகபட்ச உயரம் 7140 மீட்டர்கள் அல்லது 23,425 அடிகளாகும்.

1983 ஆம் ஆண்டு சப்பான் நாட்டைச் சேர்ந்த ஒரு  மலையேற்றக்குழு நெம்யங்கு மலையில் ஏறி வெற்றிகண்டது. அதன்பின்னர் 1994 ஆம் ஆண்டில் இங்கிலாந்து நாட்டைச் சேர்ந்த மலையேற்றக் குழுவினர் மற்றும் 2009 ஆம் ஆண்டில் பிரான்சு நாட்டைச் சேர்ந்த குழுவினர்கள் பலமுயற்சிகள் மேற்கொண்டனர். 2009, அக்டோபர் 30 இல் ஒசாமுதனாபே தலைமையிலான சப்பானியக்குழு அதுவரையிலும் வெற்றி கொள்ள முடியாமலிருந்த மேற்கு முகடு மற்றும் மேற்கு முகப்பகுதியின் வழியாக நெம்யங்கு மலையின் உச்சியை அடைந்து வெற்றி கண்டனர்.

## மேற்கோள்கள்

பகுப்பு:நேபாளத்தின் மலைகள்
பகுப்பு:ஏழாயிரமடி சிகரங்கள்
நீர்த்தடம்

thumb|right|280px|வேம்பநாடு காயல் - ஒரு நீர்த்தடம்

**நீர்த்தடம்** அல்லது **ஈரநிலம்** (ஆங்கிலம்:Wetland) என்பது, ஆண்டுக்கு குறைந்தது ஆறு மாதம்,  ஒரு குறிப்பிட்ட நிலப்பகுதியில் இயற்கையாகவோ, செயற்கையாகவோ நீர் நிற்கும், நீர்சார் நிலப்பகுதியைக் குறிக்கிறது.. மிக முக்கியமாக தண்ணீர்த்தடங்களில் காணப்படும் தனித்துவமான உயிச்சூழல்களும், நீர் தாவரங்களும் மற்ற நிலங்களிலிருந்து தண்ணீர்த்தடங்களை வேறுபடுத்திக் காட்டுகின்றன. அதிகம் ஆழமில்லாத நிலப்பகுதிகளில் தொடர்ச்சியாகவோ, ஆண்டில் ஒரு சில காலப் பகுதிகளோ தண்ணீர் நிற்கின்ற கரையோரங்களும் தண்ணீர்த்தடங்கள் என அறியப்படுகின்றன. தண்ணீர்த்தடங்களில் காணப்படுகின்ற நீரானது கடல் நீராகவோ, நன்னீராகவோ இருக்கலாம். தண்ணீர்த்தடங்கள் பல்லுயிரினங்களுக்கு வசிப்பிடமாகவும் விளங்குகின்றது. அண்டார்ட்டிக்காவைத் தவிர உலகில் மற்றுமுள்ள அனைத்துக் கண்டங்களிலும் தண்ணீர்த்தடங்கள் அமைந்திருக்கின்றன. அமேசான் ஆற்றுப் படுகைகளிலும், மேற்கு சைபீரிய சமவெளிகளிலும், தென்னமெரிக்காவின் பந்தனால் பகுதிகளிலுமே மிகப் பெரிய தண்ணீர்த்தடங்கள் காணப்படுகின்றன.

சிறியதும் பெரியதுமான தடாகங்கள், ஆறுகள், அருவிகள், அழிமுகங்கள், கழிமுகத்து நிலங்கள், கண்டல் பகுதிகள், பவளப்பாறைகள் நிறைந்த பகுதிகள், சதுப்பு நிலங்கள், தாழ்ந்த பரப்பில்லுள்ள நெல்வயல்கள், அணைக்கட்டுகள், வெள்ளப்பெருக்கினால் நீரினால் மூடப்பட்டுக் கிடக்கும் சமதளப் பகுதிகள், நீர் சூழ்ந்த காட்டுப்பகுதிகள், அலையாத்திக் காட்டுப் பகுதிகள் என அனைத்துமே தண்ணீர்த்தடங்கள் என்ற பகுப்பில் அடங்கும்.

ஐநாவின் ஆயிரமாண்டு சூழலமைப்பு மதிப்பீட்டின் படி புவியின் மற்ற உயிர்ச்சூழல் பகுதிகளை விட தண்ணீர்த்தடங்களில் தான் மிக அதிகமான அளவில் சுற்றுச்சூழல் சீர்கேடுகள் தென்படுவதாக அறிவித்திருக்கின்றது.

## தண்ணீர்த்தட உயிரிகள்

இருவாழ்விகளான தவளையினங்களில் பல, ஈரநிலங்களில் தான் வாழ்கின்றன. ஈரநிலத்தை விட்டு விலகி வாழும் தவளை இனங்கள் கூட, தங்கள் முட்டைகளை இட, இந்த ஈரநிலங்களையே நாடி வந்து, தங்கள் இனத்தைப் பெருக்குகின்றன.

## மேற்கோள்கள்

பகுப்பு:நீர்நிலைகள்
பகுப்பு:நீர்த்தடங்கள்
நில்கிரி இமால்

**நில்கிரி இமால்** (*Nilgiri Himal*) என்பது நேபாள நாட்டின் அன்னபூர்ணா திண்மப் பாறைத் தொகுதியில் உள்ள மூன்று சிகரங்களின் வீச்சு ஆகும். இம்மலை வீச்சில் 7061 மீட்டர் உயரமான வடக்கு நில்கிரி, 6940 மீட்டர் உயரம் கொண்ட மத்திய நில்கிரி, 6839 மீட்டர் உயரம் கொண்ட தெற்கு நில்கிரி ஆகிய மூன்று மலைகள் காணப்படுகின்றன.

அக்டோபர் மாதம் 1962 ஆம் ஆண்டில் நெதர்லாந்து நாட்டைச் சார்ந்த இமயமலை மலையேற்றக்குழு, முதன்முதலாக இம்மலையை ஏறி வெற்றி கண்டது. பிரெஞ்சு நாட்டைச் சார்ந்த லியோனெல் தெர்ரே இக்குழுவின் தலைவராக இருந்து வழிநடத்தினார். முறையே 1978 மற்றும் 1979 ஆம் ஆண்டுகளில் வடக்கு நில்கிரி மலையையும் மத்திய நில்கிரி மலையையும் சப்பான் மலையேற்றக்குழுவினர் மலையுச்சியை ஏறி வெற்றி கண்டனர்.

## மேற்கோள்கள்

## வெளி இணைப்புகள்
* Nilgiri on summitpost.org
* Nilgiri South at night
* Nilgiri South daytime

பகுப்பு:நேபாளத்தின் மலைகள்
பகுப்பு:ஏழாயிரமடி சிகரங்கள்
பகுப்பு:மசுட்டாங்கு மாவட்டம்
ஜான் பாஸ்டல்

**ஜான் பாஸ்டல்** என்பவர் ஒரு அமெரிக்க கணினி அறிவியல் மேதை ஆவார். இணையம் என்னும் வடிவத்திற்கு வித்திட்டவர் இவரேயாவார். இவர் இணையத்தின் கடவுளாக அறியப்படுகின்றார்.  உலகெங்கும் உள்ள கணினிச் செயதிகளை இணைக்கும் வழி முறைகளை கண்டுபிடிப்பதில் முதல் செயல் வடிவத்தைகொடுத்தார். முக்கியமாக இவர் கொடுக்கும் தகவலை பதில் அளிப்பது என்ற அமைப்பில் கண்டுபிடித்தார். இவர் ஆகஸ்ட் ஆறாம் தேதி 1943 வருடத்தில் அமொிக்காவில் பிறந்தார். இவர் இயற்பியல் படித்து கணினி இனையதளத்தை வடிவமைப்பதில் சிறப்பாக செயல்பட்டார். 1998 அக்டோபர் 16 ம் நாள் இறந்தார்.

## மேற்கோள்கள்

## வெளி இணைப்புகள்

* postel.org Research center at USC/ISI created in his honor.

பகுப்பு:1943 பிறப்புகள்
பகுப்பு:1998 இறப்புகள்
பொண்ணு வீட்டுக்காரன்

**பொண்ணு வீட்டுக்காரன்** (*Ponnu Veetukkaran*)  1999 ஆவது ஆண்டு சனவரி மாதம் 15 ஆம் தேதி பி. வாசுவின் இயக்கத்தில் வெளியான ஒரு இந்தியத் தமிழ்த் திரைப்படமாகும்.சத்யராஜ், பிரீத்தா விஜயகுமார் ஆகியோர் முக்கிய கதாபாத்திரங்களில் நடித்த இப்படத்தில் விஜய் ஆதிராஜ், கவுண்டமணி, விஜயகுமார், ராதாரவி ஆகியோர் துணைக்கதாபாத்திரங்களில் நடித்திருந்தனர். இத்திரைப்படம் 1999 சனவரி மாதத்தில் வெளியானது.

## நடிகர்கள்
*சத்யராஜ்
*பிரீத்தா விஜயகுமார்
*ராதாரவி
*கவுண்டமணி
*விஜயகுமார்
*ராஜீவ்
*நிழல்கள் ரவி
*கே. எஸ். ரவிக்குமார்
*விஜய் ஆதிராஜ்
*குஷ்பூ (சிறப்புத் தோற்றம்)

## பாடல்கள்
இப்படத்திற்கு இளையராஜா இசையமைத்திருந்தார்.

## மேற்கோள்கள்

## வெளி இணைப்புகள்
*

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
குண்டலி ஆறு

**குண்டலி ஆறு** (Kundali River), மராட்டியத்தில் அமைந்துள்ள மேற்குத் தொடர்ச்சி மலைப்பரப்பில் உள்ள குண்டலி மலையில் தோன்றும் ஆறு ஆகும். இது பீமா ஆற்றின் மேல் பாசனப்பரப்பில் பாய்கிறது.   

## Reference notes


## மேற்கோள்கள்

பகுப்பு:மகாராஷ்டிரம் புவியியல் தொடர்பான குறுங்கட்டுரைகள்
பகுப்பு:மகாராட்டிர ஆறுகள்
பதவிசிறிபுர பிரதேச செயலாளர் பிரிவு

**பதவிசிறிபுர பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் முல்லைத்தீவு மாவட்டமும், மேற்கு எல்லையை அண்டி வவுனியா, அனுராதபுரம் ஆகிய மாவட்டங்களும், கிழக்கில் குச்சவெளி பிரதேச செயலாளர் பிரிவும், தெற்கில்  கொமரங்கடவலை பிரதேச செயலாலர் பிரிவும் அமைந்துள்ளன. 152 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 10 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 11,858 ஆகும். எறத்தாழ முழுவதும் சிங்களவர்களையேகொண்ட இப்பிரிவில், ஒரு முசுலிமும், 10 இலங்கைத் தமிழரும், 11,846 சிங்களவரும் வாழ்கின்றனர். திருகோணமலை மாவட்டத்தில் உள்ள குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 78 பேர்.

பகுப்பு:திருகோணமலை மாவட்டப் பிரதேச செயலாளர் பிரிவுகள்
மலபார் போலீஸ்

**மலபார் போலீஸ்** (*Malabar Police*)  என்பது 1999ஆவது ஆண்டு ஆகத்து மாதம் 6 ஆம் தேதியில்  பி. வாசுவின் இயக்கத்தில் வெளியான திகில் கலந்த நகைச்சுவைத் தமிழ்த் திரைப்படமாகும்.சத்யராஜ், குஷ்பூ, அப்பாஸ், மும்தாஜ் ஆகியோர் முக்கிய கதாபாத்திரங்களில் நடித்திருந்தனர். இப்படம் சாந்தி வாசுதேவன் தயாரிப்பில் எஸ். ஏ. ராஜ்குமார் இசையமைப்பில் 1999 ஆகஸ்டு 6 அன்று வெளியானது. கவிஞர் நா. முத்துக்குமாருக்கு இது முதல் படமாகும்.

## நடிகர்கள்
*சத்யராஜ் - சின்னசாமி / ராமசாமி 
*குஷ்பூ - சின்னசாமியின் மனைவி 
*அப்பாஸ் - ராஜா 
*மும்தாஜ் - ஜூலி 
*சிவகுமார் - நாகராஜ் 
*கவுண்டமணி - கோவிந்தராஜன் (கோவிந்து)
*விஜயகுமார் - காவல் ஆய்வாளர் 
*ஜெய்கணேஷ் - சிவசங்கர் 
*ஆனந்தராஜ் - வரதப்பன் 
*ஆனந்த் - ஆனந்த் 
*இந்து - ஆனந்தின் மனைவி 
*வினு சக்ரவர்த்தி - மேகநாதன் 
*மோகன் ராமன் - ராஜாவின் தந்தை 
*ஹேமந்த் ராமன் 
*ரவிக்குமார் 
*பிரதாபசந்திரன்
*தம்பி ராமையா - பெருமாள் 
*லட்சுமி ரத்தன் 
*சிஸ்சர் மனோகர் 
*தளபதி தினேஷ்
*மகாநதி சங்கர்

## மேற்கோள்கள்

## வெளி இணைப்புகள்
*

பகுப்பு:1999 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
கல்யாண கலாட்டா

**கல்யாண கலாட்டா** (*Kalyana Galatta*) 1998 ஆவது ஆண்டில் ஆகத்து மாதம் முதல் தேதியன்று ராஜ்கபூர் இயக்கத்தில் வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், மந்த்ரா, குஷ்பூ ஆகியோர் முக்கிய கதாபாத்திரங்களில் நடித்திருந்தனர். யுவன் சங்கர் ராஜாவின் இசையமைப்பில், பி. லெனின், வி. டி. விஜயன் படத்தொகுப்பில் ராஜரத்னத்தின் ஒளிப்பதிவில் உருவான இத்திரைப்படம் 1998 ஆகஸ்டு 1 அன்று வெளியானது. யுவன் சங்கர் ராஜா இத்திரைப்படத்திற்கு இசையமைத்தார்.

## நடிகர்கள்
* சத்யராஜ் - ராஜகோபாலன்
* மந்த்ரா - பூஜா 
* குஷ்பூ - ஜெனீபர் 
* எஸ். வி. சேகர்
* மணிவண்ணன்
* ஆர். சுந்தர்ராஜன்
* வினு சக்ரவர்த்தி
* கே. ஆர். வத்சலா
* ஆனந்தராஜ்
* மிதுன் சக்கரவர்த்தி - (சிறப்புத் தோற்றம்)

## மேற்கோள்கள்

## வெளி இணைப்புகள்
* 

பகுப்பு:1998 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
மொசாம்பிக் கால்வாய்

**மொசாம்பிக் கால்வாய்** *(Mozambique Channel)* என்பது கை போலத் தோற்றமளிக்கும் இந்தியப்பெருங்கடலின் சிறுபகுதியாகும். மடகாசுக்கருக்கும், மொசாம்பிக்குக்கும் இடையில் 1000 மைல்கள் (1600 கி.மீ.) நீளமும், குறுக்காக 260 மைல்கள் (419 கி.மீ.) உடன் விரிந்து செல்கிறது. மொசாம்பிக் கடற்கரையோரத்தில் இதன் அதிகபட்ச ஆழம் 3292 மீட்டர்கள் (10,800 அடிகள்) ஆழத்துடன் சுமார் 143 மைல்கள் (230 கி.மீ.) தூரம் வரைக்கும் நீண்டிருக்கிறது. இக்கால்வாயின் வடக்குப் பகுதியில் ஒரு வெப்ப நீரோட்டம், தென்னாப்பிரிக்காவின் கிழக்குக் கடற்கரையில் உள்ள அகுலாசு நீரோட்டத்தை நோக்கி பாய்கிறது.

## பரப்புபெல்லை
பன்னாட்டு நீரியல் வரைவு  நிறுவனம் (IHO) மொசாம்பிக் கால்வாயின் பரப்பெல்லையை பின்வருமாறு விவரிக்கிறது:
வடக்கு: உரோவுமா ஆற்று முகத்துவாரத்தில் தொடங்கி (10°28′தெ 40°26′கி) கிராண்ட் கொமோர் தீவின் வடமுனை நோக்கி ஒரு கோடாகவும், கொமோரோ தீவின் வடக்கில் இருந்து மடகாசுகரின் வடமுனையான (11°57′தெ 49°17′கி) கேப்டி ஆம்பர் வரையிலும் மொசாம்பிக் கால்வாயின் வடக்கு எல்லை விரிந்து கிடக்கிறது.

கிழக்கு: மடகாசுகரின் மேற்கு கடற்கரை

தெற்கு: கேப் செயிண்ட் மேரி நகரில் தொடங்கி மடகாசுகரின் தென்பகுதி வழியாக பொண்டொ தொ அவுரா (26°53′தெ 32°56′கி). மொசாம்ப்பிக் நாட்டின் தெற்கு பெருநிலப்பகுதி

மேற்கு: தென்னாப்பிரிக்காவின் பெருநிலப்பகுதி என்று சர்வதேச நீரியல் வரைவு  நிறுவனம் வரையறை செய்திருந்தாலும் மொசாம்பிக் கால்வாயின் மிகச்சரியான மேற்கு எல்லையாகக் தென்னாப்பிரிக்கக் கடற்கரை கருதப்படுகிறது.
 
## கால்வாயில் உள்ள தீவுகள்
*மயோட்டே
*பேங்கு து கெய்சர்
*குளோரிசோ தீவுகள்
*கிராண்ட் கொமோர்
*மொகெலி
*அன்யோவன்

## பிரான்சு
*யுவான் டெ நோவா தீவு
*யுரொப்பா தீவு
*பசாசுடா இந்தியா

## மொசாம்பிக்
*பிரைமெயிரா மற்றும் செகுந்தாசு தீவுக்கூட்டம்

## வரலாறு

இரண்டாம் உலகப்போரின் மடகாசுகர் போரின் மோதல் மொசாம்பிக் கால்வாய்ப் பகுதியில் நிகழ்ந்தது.

## மேற்கோள்கள்

## வெளி இணைப்புகள்
* Japanese Submarines at Madagascar and the Mozambique Channel

பகுப்பு:மொசாம்பிக்
பகுப்பு:இந்தியப் பெருங்கடலின் கால்வாய்கள்
பகுப்பு:மடகாஸ்கர்
குச்சவெளி பிரதேச செயலாளர் பிரிவு

**குச்சவெளி பிரதேச செயலாளர் பிரிவு** திருகோணமலை மாவட்டத்தில் உள்ள 11 பிரதேச செயலாளர் பிரிவுகளுள் ஒன்று. இப்பிரதேச செயலாளர் பிரிவின் வடக்கு எல்லையில் முல்லைத்தீவு மாவட்டமும், மேற்கு எல்லையை அண்டி பதவிசிறிபுர, கொமரங்கடவெலை, மொரவெவ, ஆகிய பிரதேச செயலாளர் பிரிவுகளும், தெற்கில்  திருகோணமலை நகரமும் சூழலும் பிரதேச செயலாளர் பிரிவும் அமைந்துள்ளன. 438 சதுர கிலோமீட்டர் பரப்பளவு கொண்ட இந்தப் பிரதேச செயலாளர் பிரிவில் 24 கிராம அலுவலர் பிரிவுகள் உள்ளன.

2012 ஆம் ஆண்டின் மக்கள்தொகை மதிப்பீட்டின்படி, மொத்த மக்கள்தொகை 33,100 ஆகும். முசுலிம் மக்களைப் பெரும்பான்மையாகக் கொண்ட இப்பிரிவில், 21,307 முசுலிம்களும், 10,553 இலங்கைத் தமிழரும், 1,193 சிங்களவரும், 40 இந்திய வம்சாவளித் தமிழரும் வாழ்கின்றனர். திருகோணமலை மாவட்டத்தில் உள்ள குறைவான மக்கள் அடர்த்தி கொண்ட பிரதேச செயலாளர் பிரிவுகளுள் ஒன்றான இப்பிரிவின் மக்கள் அடர்த்தி சதுர கிலோமீட்டருக்கு 76 பேர்.

## கிராம அலுவலர் பிரிவுகள்
இப்பிரதேச செயலாளர் பிரிவிலுள்ள 24 கிராம அலுவலர் பிரிவுகளின் பட்டியல் பின்வருமாறு:

# இக்பால் நகர் 
# இரணைக்கேணி
# இறக்கண்டி
# கள்ளம்பத்தை
# காசிம்நகர்
# கட்டுக்குளம்
# குச்சவெளி
# கும்புறுப்பிட்டி மேற்கு
# கும்புறுப்பிட்டி கிழக்கு 
# கும்புறுப்பிட்டி கிழக்கு 
# கோபாலபுரம்
# செந்தூர்
# திரியாய்
# தென்னமரவடி
# நிலாவெளி
# புல்மோட்டை - 1
# புல்மோட்டை - 2
# புல்மோட்டை - 3
# புல்மோட்டை - 4
# பெரியகுளம்
# வாழையூத்து
# வீரஞ்சோலை
# வேலூர்
# ஜெயாநகர்

பகுப்பு:திருகோணமலை மாவட்டப் பிரதேச செயலாளர் பிரிவுகள்
பொன்ராஜ் வெள்ளைச்சாமி

**பொன்ராஜ் வெள்ளைச்சாமி** (*Ponraj Vellaichamy*) என்பவர் இந்திய மத்திய மற்றும் மாநில அரசுகளின் பொதுக் கொள்கைத் தயாரிப்பாளர் ஆவார். இவர் இந்திய முன்னாள் குடியரசுத்தலைவர் ஆ. ப. ஜெ. அப்துல் கலாமின்  தனிப்பட்ட செயலாளர்(PA)பணியாற்றியவர். அப்துல் கலாம் ஐயாவின் மாற்றத்திற்கான விஞ்ஞாபனம் (*Manifesto for Change*) என்ற புத்தகத்தை 2014 இல் எழுதியுள்ளார்.

## நூலாக்கப் பணிகள்
அப்துல் கலாம் கடைசியாக எழுதி முடிக்காமல் விட்டுச் சென்ற **புயலைத் தாண்டினால் தென்றல்** என்ற நூலை எழுதி முடிக்கும் பணியை பொன்ராஜ் மேற்கொண்டார்.

அப்துல் கலாம் முதன்மை ஆசிரியராக பணியாற்றிய நூறுகோடித் துடிப்புகள் (*Billion Beats*) என்ற மாதாந்திர இதழின் ஆசிரியர் குழுவிலும் இணைந்து பொன்ராஜ் பணியாற்றினார்.

இந்தியாவின் குறிப்பிட்ட 15 மாநிலங்களின் வளர்ச்சியைத் திட்டமிட, அப்துல் கலாம் தொகுத்து வழங்கிய **வளமைக்கான வழிகள்** என்னும் தொகுப்பின் இணை ஆசிரியராகவும் பணியாற்றினார்.

## அரசியல் நுழைவு
அரசியலில் ஈடுபட்டு பணியாற்ற இருப்பதாக 27 பிப்ரவரி 2016 அன்று பொன்ராஜ் அறிவித்தார். இவர் 2021 மார்ச் 3 ஆம் நாள் அன்று நடிகரும், மக்கள் நீதி மய்யம் கட்சியின் தலைவருமான கமல்ஹாசன் முன்னிலையில் அக்கட்சியில் இணைந்தார். இவர் மக்கள் நீதி மய்யம் கட்சியின் துணைத் தலைவராகவும் நியமிக்கப்பட்டார். 

## மேற்கோள்கள்

பகுப்பு:இந்திய அரசு அதிகாரிகள்
பகுப்பு:விருதுநகர் மாவட்ட மக்கள்
பகுப்பு:வாழும் மக்கள்
தவிட்டிச் சிலம்பன்

**தவிட்டிச் சிலம்பன்** (*common babbler*) என்பது சிரிப்பான் குடும்பத்தைச் சேர்ந்த ஒரு  பறவையாகும். இதை **சாதா சிலம்பன்**, **நாட்டுப் பூணியல்** என்றும் அழைப்பர். இவை முக்கியமாக இந்தியாவில் புதர்காடுகளிலும், புல்வெளியான மணற்பகுதியிலும் காணப்படுகின்றன. 
 
## விளக்கம்
இது சற்று நீண்ட வாலுடைய சிறிய சற்று மெலிந்தத சிலம்பன். இதன் தலையும் முதுகும் ஆழ்ந்த பழுப்புக் கோடுகள் கொண்ட வெளிர் பழுப்பாக இருக்கும். அடிப்பகுதி கோடுகள் இல்லாமல் வெளிறியதாக இருக்கும். தொண்டை கிட்டத்தட்ட வெண்மையாக இருக்கும். 

## நடத்தையும் சூழலியலும்
இவை மற்ற சிலம்பன்களைப் போலவே, ஆறு முதல் இருபது வரையிலான சிறிய கூட்டமாகத் தரையில் தாவித் தாவி ஓடியும், கொறிந்துண்ணிகள் குறுகி விரைந்தோடியும், புதரிகளிலும் வேலிகளிடையேயும் இரைதைடக்கூடியவை. அப்படி இலைத் தேடும்போது மென்மையான குரலில் கத்தியபடி இருக்கும். புதர்களின் மேலே இருந்து உறுப்பினர்கள் கண்காணித்துக்கொண்டு அவ்வப்போது தரையில் நகரும். தரையில் நகரும் போது, இவை அடிக்கடி தன் நீண்ட வாலை உயர்த்தியபடி இருக்கும். விச்-விச்விச், ரீ-ரீ-ரீ எனப் பலவகைக் குரல் ஒலிகள் எழுப்பியபடியே இரைந்தோடும். இது ஆபத்து என உணர்ந்தால் உரத்த அறிவிப்புக் குரல் கொடுக்கும். இவை முக்கியமாக வறண்ட பகுதிகளில் முட்கள் நிறைந்த குறுங்காட்டுத் தாவரங்கள் உள்ள பகுதிகளில் காணப்படுகின்றன. இவை பூச்சிகள், சிறு பழங்கள், தானியங்கள் போன்றவற்றை உண்கின்றன. விருப்பமான சிறு பழங்களில் உண்ணிமுள் பழம், ஆதண்டை ஆகியவை அடங்கும்.

இந்தியாவில் இவற்றின் கூடு கட்டும் பருவம் கோடைக் காலம் (மே முதல் சூலை வரை) ஆகும். புல், வேர் போன்றவற்றால் கோப்பை வடிவிலான கூட்டினை அழகாகத் தரையில் இருந்து ஒரு மீட்டர் உயரத்தில் லாண்டனா, இலந்தை முதலான புதர்களிடையே அமைக்கும். சப்பாத்திக் கள்ளி, ஈச்சமரம் ஆகியவற்றிலும் இதன் கூட்டைக் காண இயலும். இரண்டு அல்லது மூன்று முட்டைகளை இடுகின்றன. முட்டைகள் பசு நீலமாக இருக்கும். இவற்றின் முட்டைகள் 13-15 நாட்களில் குஞ்சுபொரிக்கின்றன. சுடலைக் குயில், அக்காக்குயில் போன்றவை இவற்றின் கூடுகளில் முட்டையிடுவது உண்டு. இளம் பறவைகள் ஒரு வாரத்துக்குப் பிறகு பறக்கத் துவங்குகின்றன. கூட்டாக தொடர்ந்து இருந்து, பெரியவர்களுடன் சேர்கின்றன.

## மேற்கோள்

## வெளி இணைப்புகள்

* Photographs and videos
பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
பகுப்பு:சிலம்பன்
பகுப்பு:மத்திய கிழக்குப் பறவைகள்
மல்கர் ராவ் ஓல்கர்

**மல்கர் ராவ் ஓல்கர்** (16 மார்ச்சு 1693 – 20 மே 1766)  மராட்டிய பேரரசின் குறிப்பிடத்தக்க மன்னர் ஆவார். மல்கர் ராவ், மராத்தா வழியில் வந்து, மத்திய இந்தியாவிலுள்ள மல்வாவின் முதல் சுபேதர் ஆவார். ஓல்கர் வம்சத்தில் வந்த இந்தூரின் முதல் அரசரும் இவரே. மராத்தா அரசை வட இந்திய பகுதிகளில் கொண்டு சேர்த்தவரும், பேஷ்வாக்களிடம் இருந்து இந்தூரை ஆள்வதற்காக பெற்றவரும் இவரே.

## இறப்பு
1766-ம் ஆண்டு மே 20-ம் நாள் ஆலம்பூரில் இறந்தார். இவருக்கு பிறகு இவருடைய மருமகள், அகில்யாபாய் ஓல்கர் ஆட்சியில் அமர்ந்தார். மல்கர் ராவுடைய கல்லறை மத்திய பிரதேசத்திலுள்ள ஆலம்பூரில் உள்ளது.

## குறிப்புகளும் மேற்கோள்களும்

## மேலும் படிக்க
* *Hindustancha Yugpurush Malharrao Holkar* By Madhukar Salgare - 2009(Marathi)
* *Subhedar Thorale Malharrao Holkar Yanche Charitra* By M.M. Atre - 1893 (Marathi)
* *Peshwa Maratha Relations and Malharrao Holkar* By N.N. Nagarale 1989 (English)

பகுப்பு:1766 இறப்புகள்
பகுப்பு:மராத்தியர்கள்
பகுப்பு:ஓல்கர் வம்சம்
பகுப்பு:1693 பிறப்புகள்
பெரிய மனுஷன்

**பெரிய மனுஷன்** (*Periya Manushan*) குரு தனபால் இயக்கத்தில் 1997ஆவது ஆண்டில் வெளியான ஒரு இந்தியத் தமிழ்த் திரைப்படமாகும். சத்யராஜ், ரவளி ஆகியோர் முக்கிய கதாபாத்திரங்களில் நடித்த இத்திரைப்படத்திற்கு தேவா இசையமைத்திருந்தார். ஜி. சீதாலட்சுமி தயாரித்த இப்படம் 1997 அக்டோபர் 30 அன்று தீபாவளி திருநாளில் வெளியானது.

## நடிகர்கள்
*சத்யராஜ் - ராமகிருஷ்ணன் / சுப்ரமணி 
*ரவளி - இந்து 
*மணிவண்ணன் - ஜான்சன் 
*அமராவதி - சிவகாமி 
*கோவை சரளா - பார்வதி 
*வடிவேலு - செல்லப்பா 
*நிழல்கள் ரவி 
*வினு சக்ரவர்த்தி - இந்துவின் மாமா 
*வெண்ணிற ஆடை மூர்த்தி
*அறிவொளி 
*அல்போன்சா 
*சர்மிளி 
**அல்வா* வாசு 
*தளபதி தினேஷ் - மாரிமுத்து
*மயில்சாமி
*எஸ். பி. பாலசுப்பிரமணியம் - மருத்துவர்

## தயாரிப்பு
இப்படத்தில் சுருதிக்குப் பதிலாக ரவளி நடித்திருந்தார்.

## பாடல்கள்
இப்படத்திற்கு தேவா இசையமைத்திருந்தார். 1997ஆவது ஆண்டில் வெளியான இத்திரைப்படத்தின் பாடல்களை கவிஞர்கள் வாலி, காளிதாசன், பழனி பாரதி ஆகியோர் எழுதியிருந்தனர்.

## மேற்கோள்கள்

பகுப்பு:1997 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
சென்னை - பெங்களூர் ஈரடுக்கு விரைவுத் தொடருந்து

**சென்னை - பெங்களூர் ஈரடுக்கு விரைவு** (*Chennai - Bangalore AC Double Decker Express*) என்பது சென்னையையும் பெங்களூரையும் இணைக்கும் அதிவிரைவு தொடர்வண்டி ஆகும். இதுவே தென்னிந்தியாவின் முதல் குளிரூட்டப்பட்ட ஈரடுக்கு விரைவு ஆகும்.

## சிறப்புக் கூறுகள்
அனைத்துப் பயணியர் பெட்டிகளும் மூன்று நிலைகளைக் கொண்டுள்ளன. நடைமேடைக்கு இணையாகவும், சற்றே கீழாகவும், மேலாகவும் இவை உள்ளன. ஒவ்வொருப் பகுதியிலும் மெத்தென்ற, குறைந்தளவில் சாயக்கூடிய, இருக்கைகள் பொருத்தப்பட்டுள்ளன. தவிரவும் இத்தொடருந்தில் புவியிடங்காட்டி-சார்ந்த பயணியர் தகவல் அறிவிப்பு அமைப்பு பொருத்தப்பட்டுள்ளது; இதன் மூலம் தொடருந்தின் நிகழ்நிலை அமைவிடம், விரைவு மற்றும் அடுத்த நிலையத்திற்கான தொலைவு ஆகியன பயணிகளுக்கு வழங்கப்படுகின்றன.

## நிறுத்தங்கள்
* **பெங்களூர் தொடங்கி சென்னை வரை (22626)**

* **சென்னை தொடங்கி பெங்களூர் வரை (22625)**

[thumb|right|300px|[காட்பாடி|காட்பாடி சந்திப்பில் சென்னை-பெங்களூரு ஈரடுக்கு விரைவி, (எதிர் நடைமேடையிலிருந்து)]]

## பெட்டிகள் வரிசை
இந்தத் தொடர்வண்டியில் 10 குளிரூட்டப்பட்ட இருக்கைப் பெட்டிகளும் 2 செலுத்து பெட்டிகளும் உள்ளன (மொத்தம்12 பெட்டிகள்) 

## சான்றுகள்


பகுப்பு:தென்னக இரயில்வே தொடர்வண்டிகள்
பகுப்பு:தமிழகத்தில் தொடருந்து போக்குவரத்து
பகுப்பு:கருநாடகத்தில் தொடருந்து போக்குவரத்து
பகுப்பு:இந்திய விரைவுவண்டிகள்
பகுப்பு:பெங்களூரில் போக்குவரத்து
சேனாதிபதி (திரைப்படம்)

**சேனாதிபதி** என்பது எம். ரத்தினக்குமார் இயக்கத்தில் 1996ஆம் ஆண்டில் வெளியான ஒரு இந்தியத் தமிழ்த் திரைப்படமாகும். இவர் பாரதிராஜாவிடம் உதவி இயக்குநராகப் பணியாற்றியவர். மேலும் பாரதிராஜா இயக்கிய கருத்தம்மா, கிழக்குச் சீமையிலே படங்களுக்கு திரைக்கதையையும் எழுதியுள்ளார். இப்படத்தில் சத்யராஜ், சௌந்தர்யா மற்றும் சுகன்யா ஆகியோர் முக்கிய கதாபாத்திரங்களில் நடித்திருந்தனர். இத்திரைப்படம் மலர் பாலு, கே. தண்டபாணி ஆகியோர் தயாரிப்பில் தேவாவின் இசையமைப்பில் நவம்பர் 10, 1996-ல் வெளியானது.

## மேற்கோள்கள்

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:சுகன்யா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
சிராக்ஸ்

**சிராக்ஸ்** அல்லது **ஜெராக்ஸ்** (xerox)
சிராக்ஸ் அல்லது ஜிஎன்பது அமொிக்க அகில உலக தகவல் மேற்படுத்தும் நிறுவனமாகும். இந்த நிறுவனம் வர்ணங்கள் மற்றும் கறுப்பு மற்றும் வெள்ளை அச்சு இயந்திரங்களை உருவாக்குதல், அவற்றை உலகலாவிய அளவில் விற்பனை செய்தல், மேலும் அலுவலக சம்பந்தமான அனைத்து உபயோகப் பொருட்களையும் உருவாக்கி விற்பனை செய்தல் போன்ற பணிகளில் ஈடுபட்டு வருகின்றது. இது முதல்முதலில் ரேக்கோஸ்டார், நியுயார்க் பகுதியில் 1906 ஆம் ஆண்டு தொடங்கப்பட்டது. ஊர்சுலா பர்ன்ஸ் (Ursula M. Burns, பிறப்பு: 20 செப்டம்பர் 1958) என்பவர் ஜெராக்ஸ் நிறுவனத்தின் தலைவராகவும், முதன்மை செயல் அதிகாரியாகவும் உள்ளார். பார்ச்சூன் 500 என்னும் நிறுவனத்திற்கான தலைமையை ஏற்றுள்ள அமெரிக்க-ஆப்பிரிக்க முதல் பெண் இவர்தான்.

## வரலாறு
ஹலேட் நகல்பட நிறுவனம் 1906 ல் உண்மையான பட காகிதங்கள் மற்றும் அதனை சார்ந்த உபயோகப்பொருட்களைத் தயாரித்தது. 1938 ல் செஸ்டர் கார்லசன் என்பவர் மின்னணு, மின் உருளைகள் (drum), அச்சு மைப்பெட்டி (Toner) என்பவற்றைப் பயன்படுத்தித் தயாரித்தார்.

## வெளி இணைப்புகள்

* 

## மேற்கோள்கள்

பகுப்பு:அமெரிக்க வணிக நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
இலித்தியம் குளோரேட்டு

**இலித்தியம் குளோரேட்டு** *(Lithium chlorate)* என்பது LiClO3 என்ற மூலக்கூறு வாய்ப்பாடு கொண்ட வேதிச் சேர்மம் ஆகும். மற்ற குளோரேட்டுகள் போலவே இலித்தியம் குளோரேட்டும் ஆக்சிசனேற்றியாகவும் நிலைப்புத்தன்மை இல்லாமலும் காணப்படுகிறது. வினைத்திறன் மிகுந்த உலோக வேதிப் பொருட்கள் அல்லது கந்தகம் மற்றும் கரிமப் பொருட்களுடன் சேர்க்கும்போது இது வெடிக்கும் பொருளாக மாறவும் வாய்ப்புள்ளது.

செறிவு மிகுந்த சூடான இலித்தியம் ஐதராக்சைடுடன் குளோரினைச் சேர்த்து வினைப்படுத்துவதன் மூலம் இலித்தியம் குளோரேட்டைத் தயாரிக்கலாம்.

3 Cl2 + 6 LiOH → 5 LiCl + LiClO3 + 3 H2O

தண்ணீரில் மிக நன்றாகக் கரையக்கூடிய சேர்மமாக இலித்தியம் குளோரேட்டு உள்ளது. மேலும் இது ஆறு எலக்ட்ரான்களை வெளியேற்றும் வகை ஆக்சிசனேற்றியாகச் செயல்படுகிறது.. அமிலம், மின்வினையூக்கிகள், ஏற்றவொடுக்க இடைப்பொருட்கள் ஆகியன இதன் மின்வேதியல் ஒடுக்கத்தை எளிமையாக்குகின்றன. இத்தைகைய தனிப்பண்புகளால் இலித்தியம் குளோரேட்டு முக்கியத்துவம் வாய்ந்த ஆக்சிசனேற்றியாக உயராற்றல் அடர்த்தியோட்ட மின்கலன்களில் பயன்படுத்தப்படுகிறது. மின்கலன் ஆதாரம் = <http://www.google.com/patents/US20140170511

## மேற்கோள்கள்

பகுப்பு:குளோரேட்டுகள்
பகுப்பு:இலித்தியம் உப்புகள்
பகுப்பு:ஆக்சிசனேற்றிகள்
திருச்சிராப்பள்ளி - திருவனந்தபுரம் இண்டர்சிட்டி அதிவிரைவு வண்டி

**திருச்சிராப்பள்ளி - திருநெல்வேலி இன்டர்சிட்டி விரைவுவண்டி** (**Tiruchirappalli – Tirunelveli Intercity Express**) ஓர் அதிவிரைவு வண்டி ஆகும், இத்தொடருந்து இந்தியாவின் தமிழ்நாடு மாநிலத்தில் திருச்சிராப்பள்ளி மாநகரத்தினையும், திருவனந்தபுரம்  மாநகரத்தினையும் மதுரை வழியே இணைக்கிறது. இந்த தொடருந்து 2012-2013 இரயில்வே நிதிநிலை அறிக்கையின் போது அறிமுகப்படுத்தப்பட்டது. தொடருந்து எண் 22627/22628, இது  அன்று முதன்முதலாக இயக்கப்பட்டது..  அன்று முதல் தினமும் இயக்கப்படுகிறது. தொடக்கத்தில், திருநெல்வேலி வரை இயக்கப்பட்ட இவ்வண்டி 15 சூலை 2017 முதல்  திருவனந்தபுரம் வரை இயக்கப்படுகிறது .  

## பெட்டிகள் அமைப்பு
இந்தத் தொடருந்தில், 15 பெட்டிகள் உள்ளன, 1 குளிரூட்டப்பட்ட பெட்டி(CC), ஆறு இரண்டாம் நிலை உட்காரும் பெட்டிகள் (2S), ஆறு பொதுப் பெட்டிகள் (UR/GS), ஒரு சரக்குப் பெட்டி (SLR), மற்றும் மாற்றுத்திறனாளிகளுக்கு ஓர் இரண்டாம் நிலைப் பெட்டியும் (SLRD) உள்ளன.

## அட்டவணை

** 22627/திருச்சிராப்பள்ளி - திருவனந்தபுரம் அதிவிரைவு இன்டர்சிட்டி வண்டி** 

** 22628/திருவனந்தபுரம் - திருச்சிராப்பள்ளி அதிவிரைவு இன்டர்சிட்டி வண்டி **

## மேலும் பார்க்க
* ராக்போர்ட் விரைவுவண்டி
* சோழன் விரைவுவண்டி
* பல்லவன் விரைவுவண்டி
* வைகை அதிவிரைவுத் தொடர்வண்டி
* பாண்டியன் அதிவிரைவுத் தொடருந்து
* குருவாயூர் விரைவுவண்டி
* திருச்சிராப்பள்ளி - மயிலாடுதுறை விரைவுவண்டி

## குறிப்புகள்

## சான்றுகள்

## வெளிப்புற இணைப்புகள்
* Southern Railway - Official Website

பகுப்பு:தமிழகத்தில் தொடருந்து போக்குவரத்து
பகுப்பு:இந்திய நகர்சேர் விரைவுவண்டிகள்
பகுப்பு:தென்னக இரயில்வே தொடர்வண்டிகள்
செந்தர இரும்புப் பாதை

thumbnail|500 px|உலகின் பல்வேறு நாடுகளில் பயன்படுத்தப்படும் இருப்புப்பாதைகளின் அகல அளவிகள்
thumbnail|500 px|இருப்புப்பாதை அளவிகளின் வரைபட பட்டியல்
**செந்தர இருப்புப் பாதை ** (*standard gauge*) அல்லது **செந்தரப் பாட்டை** பரவலாகப் பயன்படுத்தப்படும் இருப்புப் பாதை அகலமாகும். இது சில நேரங்களில் ஜார்ஜ் ஸ்டீபென்சன் நினைவாக **இசுடீபென்சன் பாதை** என்றும் , **பன்னாட்டு இருப்புப் பாதை** அல்லது **வழமை பாதை** என்றும் அறியப்படுகின்றது. உலகின் 60% இருப்புப் பாதைகள் இந்த அகலத்தில் அமைந்துள்ளன. உருசியா, உசுபெகிசித்தான், பின்லாந்து தவிர அனைத்து அதிவிரைவு தொடர்வண்டிகள் இந்த செந்தரப் பாட்டையில் அமைந்துள்ளன. 
இரண்டு இருப்புப் பாதைகளின் உட்புற விளிம்புகளுக்கிடையேயானத் தொலைவு 1,435&nbsp;மில்லி மீட்டராக  வரையறுக்கப்பட்டுள்ளது; ஐக்கிய அமெரிக்காவிலும் கனடாவிலும் இது 4&nbsp;அடி &nbsp;அங்; ஆக வரையறுக்கப்படுகின்றது (இது  1,435&nbsp;மிமீயாகும்).
இது **UIC பாட்டை**, அல்லது **UIC இருப்புப் பாதை** என்றும் ஐரோப்பிய ஒன்றியத்திலும் உருசியாவில் **ஐரோப்பிய பாட்டை** என்றும் and Russia, குயின்சுலாந்தில் **சீரான அளவி** என்றும் அறியப்படுகின்றது.
## இந்தியா
இந்தியாவில்  அதிவிரைவு நகரிய தொடருந்து அமைப்புகள் மட்டுமே செந்தரப் பாதை அகலத்தைப் பின்பற்றுகின்றன; அவையாவன: நம்ம மெட்ரோ, சென்னை மெட்ரோ, தில்லி மெட்ரோ (இரண்டாம் கட்ட கட்டமைப்பிலிருந்து), குட்கான் மெட்ரோ, ஐதராபாத் மெட்ரோ, ஜெய்பூர் மெட்ரோ, கொச்சி மெட்ரோ, கொல்கத்தா மெட்ரோ  கொல்கத்தா  அமிழ் தண்டூர்தி, இலக்னோ மெட்ரோ, மும்பை மெட்ரோ, நவிமும்பை மெட்ரோ.

இந்திய இரயில்வேயின் நெடுந்தொலைவு  தொடருந்துகள்  இந்திய அகலப் பாதை அளவியைப் பயன்படுத்துகின்றன. பெரும்பாலும் கட்டமைக்கப்படும் புதிய பாதைகளும் மெட்ரோ தொடருந்துப் பாதைகளும் இத்தரத்தில் உள்ளன.

## சான்றுகள்

பகுப்பு:இரும்புப் பாதைகள்
சோலைபாடி

**சோலைபாடி** (white-rumped shama) என்பது குருவி வரிசையில் வைக்கபட்டுள்ள பழைய உலக ஈப்பிடிப்பான் குடும்பத்தைச் சேர்ந்த ஒரு சிறிய பறவை ஆகும். இப்பறவை இந்தியத் துணைக்கண்டத்திலும், தென்கிழக்கு ஆசியாவிலும் அடர்த்தியான தாவரங்கள் நிறைந்த பகுதியில் காணப்படுகிறது. இது ஒரு பாடும் பறவை ஆகும். இப்பறவையைச் சிலர் கூண்டில் வளர்பதும் உண்டு. இதனால் பிற இடங்களுக்கு அறிமுகப்படுத்தபட்டது.

## வகைப்பாடு
இது முன்னர் திரஷ் குடும்பத்தின் உறுப்பினரான டர்டிடே என வகைப்படுத்தப்பட்டது, இதனால் இது பொதுவாக வெள்ளைப் பிட்ட சாமா திரஷ் அல்லது சாமா திரஷ் என்று அழைக்கப்படுகிறது.

## விளக்கம்
இப்பறவை பொதுவாக 28 முதல் 34 கிராம் (1.0 மற்றும் 1.2 அவுன்ஸ்) வரை எடையும், 23-28 செமீ (9-11 அங்குலம்) நீளமும் கொண்டது. ஆண் பறவைகளின் உடலின் மேற்பகுதி பளபளப்பாக கருப்பாகவும், பிட்டம் வெண்மையாகவும், வயிறும் வாலடியும் நல்ல செம்பழுப்பு நிறத்திலும் இருக்கும். வால் நீண்டு இருக்கும். முனை நோக்கி குறுகிச் செல்லும் நீண்ட வாலின் ஓர இறகுகளின் விளிம்பு வெண்மையாக இருக்கும். ஓர இறகுகளின் முனையும் வெண்மையாக இருக்கும். பெண் பறவையின் உடல் கருப்புக்குப் பதிலாக சிலேட் பழுப்பாக இருக்கும். வயிறும் வாலடியும் நிறம் மங்கிக் காணப்படும். ஆண் பறவையின் வாலை விட இதன் வால் நீளம் குறைவாக இருக்கும்.  இரு பாலினத்தவைக்கும் கருப்பு நிற அலகும், இளஞ்சிவப்பு பாதங்களும் உள்ளன. வயது முதிராத இளம் பறவைக்கள் சாம்பல்-பழுப்பு நிறத்தில், பெண் பறவையின் நிறத்தைப் போன்றே இருக்கும். மார்பில் புள்ளிகள் இருக்கும்.

## நடத்தை
### இனப்பெருக்கம்
சோலைபாடி கூச்சசுபாவமுள்ளது வெட்கப்படக்கூடியது மற்றும் சற்றே அந்திமாலையில் தோன்றுகிற பறவையாகும். ஆண் பெண் பறவைகள் இனப்பெருக்க காலத்தில் ஒரு பிரதேசத்தை எல்லையாகக் கொண்டு வாழக்கூடியது. ஆண் பறவைகள் சராசரியாக 0.09 ஹெக்டேர் பரப்பளவை தன் எல்லையாக கொண்டு காக்கின்றது.   ஆனால் ஒவ்வொரு பாலினமும் அவை இனப்பெருக்கம் செய்யாதபோது வெவ்வேறு பிரதேசங்களில் வாழக்கூடியதாக இருக்கலாம். 

தெற்காசியாவில், இவை சனவரி முதல் செப்டம்பர் வரை இனப்பெருக்கம் செய்கின்றன, ஆனால் முதன்மையாக ஏப்ரல் முதல் சூன் வரை நான்கு அல்லது ஐந்து முட்டைகளை  காதலூட்டத்தின் போது, ​​ஆண் பறவை பெண்ணைப் பின்தொடர்ந்து, பெண்ணின் மேலே ஏறி, கூச்சலிட்டு, பின்னர் தன் வால் இறகுகளை அசைத்து விசிறி விடும். இதைத் தொடர்ந்து இரு பாலினத்தவையும் உயரப்பறந்தும், கீழே பாய்ந்தும் பறக்கின்றன. 

மரப் பொந்தில் கட்டும் கூட்டில் இடுகின்றன. பெண் பறவை மட்டும் கூடு கட்டும், அப்போது ஆண் பறவை காவலாக நிற்கும்.   இது தன் கூட்டை முக்கியமாக வேர்கள், இலைகள், தண்டுகள் போன்றவற்றால் கோப்பை வடிவில் அமைக்கின்றது. அடைகாக்கும் காலம் 12 முதல் 15 நாட்கள் வரை நீடிக்கும் மேலும் குஞ்சு பொரிக்கும் காலம் சராசரியாக 12.4 நாட்கள் ஆகும். பெற்றோர் இரண்டும் குஞ்சுகளுக்கு உணவு ஊட்டுகின்றனளிக்கிறன இருப்பினும் பெண் மட்டுமே அடைகாத்து குஞ்சு பொரிக்கின்றது. முட்டைகள் வெளிர் நீலம் தோய்ந்த பசுமையாக செம்பழுப்புக் கறைகளோடும் புள்ளிகளோடும் காட்சியளிக்கும். முட்டை சுமார் 18 மற்றும் 23 மிமீ (0.7 மற்றும் 0.9 அங்குலம்) பரிமாணங்களுடன் இருக்கும்.

## உணவு
இவை காடுகளில் காணப்படும் பூச்சிகளை உண்கின்றன. ஆனால் சிறைபிடிக்கப்பட்டு வளர்க்கப்பும் நிலையில் இதற்கு முட்டையின் மஞ்சள் கரு மற்றும் பச்சை இறைச்சியுடன் வேகவைத்த, உலர்ந்த பருப்பு வகைகளை உணவாக அளிக்கலாம்.

## மேற்கோள்

பகுப்பு:இந்தியப் பறவைகள்
பகுப்பு:தீவாய்ப்பு கவலை குறைந்த இனங்கள்
பகுப்பு:தெற்காசியப் பறவைகள்
பகுப்பு:தென்கிழக்காசியப் பறவைகள்
பகுப்பு:இலங்கைப் பறவைகள்
டாணே தொடருந்து நிலையம்

**டாணே தொடருந்து நிலையம்**, மகராஷ்டிர மாநிலத்து நகரமான டாணேயில் அமைந்துள்ளது. இது மும்பை புறநகர் ரயில்வேயின் வழித்தடத்தில் உள்ளது.

## தொடர்வண்டிகள்
இந்த நிலையத்தில் நின்று செல்லும் தொடர்வண்டிகளில் சில:
# 11007/08 டெக்கான் எக்ஸ்பிரஸ்
# 11023/24 சகாயத்ரி விரைவுவண்டி
# 11093/94 மகாநகரி விரைவுவண்டி
# 11401/02 நந்திகிராம் விரைவுவண்டி
# 12105/06 விதர்பா விரைவுவண்டி
# 12115/16 சித்தேஸ்வர் விரைவுவண்டி
# 12117/18 கோதாவரி எக்ஸ்பிரஸ்
# 12139/40 சேவாகிராம் விரைவுவண்டி
# 12619/20 மத்சியகந்தா விரைவுவண்டி
# 22105/06 இந்திரயாணி எக்ஸ்பிரஸ்
# 16345/46 நேத்ராவதி விரைவுவண்டி
# கொங்கண் கன்யா விரைவுவண்டி

## சான்றுகள்

## மேற்கோள்கள்

பகுப்பு:மகாராட்டிரத் தொடருந்து நிலையங்கள்‎
பகுப்பு:தானே மாவட்டம்
வில்லாதி வில்லன்

***வில்லாதி வில்லன்*** (*Villadhi Villain*) 1995ஆவது ஆண்டில் வெளியான அதிரடி கதையைக் கொண்ட இந்தியத் தமிழ்த் திரைப்படமாகும். சத்யராஜ் இப்படத்தை இயக்கியதுடன் இப்படத்தில் மூன்று முக்கிய வேடங்களிலும் நடித்திருந்தார். நக்மா, ராதிகா ஆகியோர் இதர முக்கிய கதாபாத்திரங்களில் நடித்திருந்தனர். இது சத்யராஜ் இயக்கிய முதல் திரைப்படமும், ஒரே திரைப்படமும் ஆகும். இத்திரைப்படம் சத்யராஜ் நடித்த 125ஆவது திரைப்படமாகும். இது சிறப்பான வரவேற்பு பெற்ற திரைப்படமாகும்.

## மேற்கோள்கள்

பகுப்பு:1995 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
வால்டர் வெற்றிவேல்

**வால்டர் வெற்றிவேல்** பி. வாசுவின் இயக்கத்தில் 1993ஆவது ஆண்டு சனவரி மாதம் 14 ஆம் தேதியன்று வெளியான ஒரு இந்தியத் தமிழ்த் திரைப்படமாகும். இப்படத்தில் சத்யராஜ், சுகன்யா, ரஞ்சிதா ஆகியோர் முக்கிய கதாபாத்திரங்களில் நடித்திருந்தனர். இளையராஜா இசையமைப்பில் வெளியான இத்திரைப்படம் பொங்கல் பண்டிகை நாளில் வெளியானது.

200நாட்களைக் கடந்து வெற்றிகரமாக ஓடிய இத்திரைப்படம், தொண்ணூறுகளில் வெளியான சத்யராஜ் திரைப்படங்களில் அதிக வசூல் ஈட்டிய திரைப்படமாகும். ரசிகர்களிடம் சிறப்பான வரவேற்பு பெற்ற இத்திரைப்படம் பெரும் வெற்றி பெற்ற திரைப்படமாகும்.  தமிழில் வெற்றி பெற்றதைத் தொடர்ந்து சிரஞ்சீவி நடிப்பில் *எஸ். பி. பரசுராம்* என தெலுங்கிலும், கோவிந்தாவின் நடிப்பில் *குத்தார்* என இந்தியிலும் மறுஆக்கம் செய்யப்பட்டது.
இத்திரைப்படத்தில் நடித்ததற்காக சத்திய்ராஜ் மற்றும் சுகண்யா ஆகியோர் சினிமா எக்சுபிரசு விருது பெற்றனர்.

## மேற்கோள்கள்

## வெளி இணைப்புகள்
*

பகுப்பு:1993 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:கவுண்டமணி நடித்த திரைப்படங்கள்
பகுப்பு:பிரபுதேவா நடித்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:சுகன்யா நடித்த திரைப்படங்கள்
அகலப் பாதை

thumb|400px|அளவீடுகளின் ஒப்பீடு

**அகலப் பாதை** (*Broad gauge*)  தொடர்வண்டிப் போக்குவரத்தில் செந்தர இருப்புப் பாதையை விட () அகலமான இருப்புப் பாதை ஆகும்.
உருசியா, இந்தியா, அயர்லாந்து மற்றும் ஐபீரியா தொடர்வண்டி இருப்புப் பாதைகள் அகலப் பாதையானவை. இவ்வகலப் பாதைகள் துறைமுகங்களில் மின்தூக்கிகள் நகரவும் பயன்படுத்தப்படுகின்றன.

## இந்தியா
இந்தியா, பாக்கித்தான், வங்காள தேசம், இலங்கை, அர்கெந்தீனா, சிலி நாடுகளில் பரவலாகப் பயன்படும் இருப்புப்பாதை  அளவிலான அகலப் பாதையாகும்.  ஐக்கிய அமெரிக்காவின் சான் பிரான்சிஸ்கோ வளைகுடா பகுதியில் இயங்கும் *வளைகுடா பகுதி விரைவுக் கடப்பி* (Bay Area Rapid Transit) இந்த அகலப் பாதையைப் பயன்படுத்துகின்றது.  இந்த அளவிலான அகலப் பாதை "இந்தியப் பாதை" எனவும் அறியப்படுகின்றது. வட அமெரிக்காவில் இந்த அகலப் பாதை  "டெக்சாசு பாதை" எனப்படுகின்றது. இதுவே உலகில் பயன்படுத்தப்படும் மிகவும் அகலமான இருப்புப் பாதை ஆகும்.

## மேற்கோள்கள்

பகுப்பு:இரும்புப் பாதைகள்